Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18012

2. Megjegyzés: A futópálya megforduló sávok tervezésére kialakítására vonatkozó útmutató a Repülőtér Tervezési Kézikönyv 1. részében található. A gurulóút visszafordulási területre, mint alternatív megoldásra vonatkozó tájékoztató a Repülőtér Tervezési Kézikönyv 2. részében található. 3.3.3 Ajánlás — A futópálya megforduló sáv a futópálya jobb, vagy bal oldalán a futópálya burkolatához csatlakozva annak mindkét végén, továbbá bármely szükségesnek ítélt helyen egyaránt elhelyezkedhet. Megjegyzés: A forduló megkezdését megkönnyíti, ha a megforduló sávot a futópálya bal oldalán helyezik el, mert rendszerint a bal oldali ülés a légijármű parancsnokának helye. 3-1. ábra: Futópálya megforduló sáv (tipikus) 3.3.4 Ajánlás — A futópálya megforduló sáv csatlakozási szöge ne haladja meg a 30° értéket. 3.3.5 Ajánlás — A futópálya megforduló sáv tervezésénél alkalmazott orrfutó kormányzási szög ne haladja meg a 45° értéket. 3.3.6 A futópálya megforduló sávot úgy tervezzék meg, hogy amikor annak repülőgépnek pilótakabinja, 2007/70/II. szám amely számára a megforduló sávot tervezték, a sáv jelzése felett halad, a biztonságos távolság a repülőgép futóművének bármely abroncsa és a megforduló sáv burkolat szegélye között ne legyen kevesebb, mint az alábbi táblázatban megadott érték: Kód betű Biztonsági távolság A 1.5 méter B 2.25 méter C 3 méter, ha a futópálya megforduló sávot 18 méternél kisebb tengelytávú repülőgép számára alakították ki; 4.5 méter, ha a futópálya megforduló sávot 18 méter, vagy ennél nagyobb tengelytávú repülőgép számára alakították ki; D 4.5 méter E 4.5 méter F 4.5 méter Megjegyzés: A tengelytáv az orrfutó és a főfutók geometriai középpontja közötti hossz-távolságot jelenti. 3.3.7 Ajánlás — Ahol a kedvezőtlen időjárási körülmények és ezek miatt gyenge súrlódási együttható értékek jellemzők, az E, vagy F kód betű esetén megnövelt, 6 méteres futóabroncs és burkolat szegély közötti biztonsági távolságot biztosítsanak. A futópálya megforduló sáv lejtése 3.3.8 Ajánlás — A futópálya megforduló sáv hossz és keresztirányú lejtése elegendő legyen ahhoz, hogy a felületen a víz ne gyűljön össze és a lejtés biztosítsa a gyors vízelvezetést. A felület lejtése a csatlakozó futópálya felületek lejtésével azonos legyen. A futópálya megforduló sáv teherbíró képessége 3.3.9 Ajánlás — A futópálya megforduló sáv teherbíró képessége legalább azonos legyen a csatlakozó futópálya teherbíró képességével, azonban figyelembe kell venni azt a tényt is, hogy a megforduló sávon alacsony sebességgel és erőteljes fordulókat végeznek, amely nagyobb mértékben terheli a burkolt felületet. Megjegyzés: Ahol a futópálya megforduló sáv rugalmas burkolattal készül, a felületnek ellent kell állnia a forduló végrehajtása során a fő futómű abroncsok oldalirányú erőhatásából származó terheléseinek is. A futópálya megforduló sáv felülete 3.3.10 Ajánlás — A futópálya megforduló sáv felülete mentes legyen a felületi egyenetlenségektől, amelyek a sávot igénybe vevő repülőgép sérülését okozhatják. 3.3.11 Ajánlás — A futópálya megforduló sáv felületét úgy alakítsák ki, hogy nedves felület esetén is jó súrlódási együtthatót biztosítson a sávot igénybe vevő repülőgépek számára. Futópálya megforduló sáv padkák 3.3.12 Ajánlás — A futópálya megforduló sávot olyan padkával készítsék el, amely ellenáll a sávot igénybe vevő legnagyobb repülőgép hajtóművéből kiáramló erős gázsugár eróziós hatásainak és megakadályozzák a felszínen levő idegen tárgy hajtóműbe történő beszívását is. Megjegyzés: A padka legkisebb szélessége feleljen meg a sávot igénybe vevő legnagyobb repülőgép külső hajtóműve elhelyezkedésének és így az szélesebb legyen, mint a csatlakozó futópálya padkák szélessége. 2007/70/II. szám 3.3.13 Ajánlás — A futópálya megforduló sáv padkák teherbíró képessége olyan legyen, hogy azok elbírják a rajtuk áthaladó repülőgép súlyát és ezzel megakadályozza szerkezeti sérülésüket valamint az egyéb, a padkán is működő földi járművek súlyát is. 3.4 Futópálya vég-sávok Általános rész 3.4.1 A futópálya vég sáv egy futópálya és bármely ehhez csatlakozó biztonsági megállási terület egysége. A futópálya vég sávok hossza 3.4.2 A futópálya küszöb előtt és a futópálya vagy a biztonsági megállási terület vége után levő sáv, melynek hossza legalább: — 60 méter, ahol a kód-szám 2, 3 vagy 4; — 60 méter, ahol a műszeres futópálya kód-száma 1; és — 30 méter, ahol a nem-műszeres futópálya kód-száma 1. A futópálya vég sávok szélessége 3.4.3 Egy precíziós megközelítésű futópályához tartozó, azt magába foglaló futópálya vég sáv szélessége, ahol ez gyakorlati szempontból megvalósítható, oldalirányba a futópálya középvonalának valamint a meghosszabbított középvonalnak mindkét oldalán legalább az alábbi távolságra kell, hogy kiterjedjen: — 150 méter, ahol a kód-szám 3 vagy 4; és — 75 méter, ahol a kód-szám 1 vagy 2. 3.4.4 Ajánlás — A nem precíziós megközelítésű futópályához tartozó futópálya vég sáv szélessége oldalirányba a futópálya középvonalának valamint a meghosszabbított középvonalnak mindkét oldalán legalább az alábbi távolságra terjedjen ki: — 150 méter, ahol a kód-szám 3 vagy 4 ; és — 75 méter, ahol a kód-szám 1 vagy 2. 3.4.5 Ajánlás — A nem műszeres futópályához tartozó futópálya vég sáv szélessége oldalirányba a futópálya középvonalának valamint a meghosszabbított középvonalnak mindkét oldalán legalább az alábbi távolságra terjedjen ki: — 75 méter, ahol a kód-szám 3 vagy 4; — 40 méter, ahol a kód-szám 2 ; és — 30 méter, ahol a kód-szám 1. Tárgyak a futópálya sávokban 2007/70/II. szám Megjegyzés: A futópálya vég sávokban elhelyezendő berendezések és szerkezetek kialakítására, elhelyezésére és felszerelésére vonatkozó tájékoztatás a 9.9 pontban található. 3.4.6 Ajánlás — A futópálya vég sávban elhelyezkedő bármely tárgy, amely a repülőgépeket veszélyeztetheti, akadálynak tekintendő és lehetőség szerint eltávolítandó. 3.4.7 A látás utáni segédeszközök kivételével, amelyekre a léginavigációs célokból szükség van és amelyek eleget tesznek az 5. fejezet letörhetőséggel kapcsolatos vonatkozó előírásainak, a futópálya vég sávon belül más rögzített tárgy nem helyezhető el:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes